

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.jūlijā Nr.299

 (protokols Nr.8, 27.p)

**Par nekustamā īpašuma “Brieži”, Mārsnēnu pagastā, Priekuļu novadā, sadali un zemes ierīcības projekta izstrādes uzsākšanu**

Priekuļu novada dome iepazīstas ar Attīstības nodaļas vadītājas V. Lapseles informāciju par nekustamo īpašumu “Brieži”, Mārsnēnu pagastā, Priekuļu novadā.

Izvērtējot domes rīcībā esošo informāciju, konstatēts, ka:

Vidzemes rajona tiesas Mārsnēnu pagasta zemesgrāmatu nodalījumā Nr.100000563556 reģistrētas Priekuļu novada pašvaldības īpašuma tiesības uz nekustamo īpašumu “Brieži”, Mārsnēnu pagasts, Priekuļu novads. Īpašums sastāv no vienas zemes vienības ar kadastra Nr. 4264 001 0182, 8,4 ha platībā.

Uz nekustamā īpašuma “Brieži” zemes vienības atrodas nekustamā īpašuma valsts kadastra informācijas sistēmā reģistrētas četras ēkas. Ēku/būvju īpašuma tiesības zemesgrāmatā nav nostiprinātas.

 Priekuļu novada pašvaldība ar bijušo zemes lietotāju *Vārds Uzvārds* 12.06.2013. noslēgusi zemes nomas līgumu par Mārsnēnu pagasta “Brieži” zemes 8,4 ha platībā nomu.

2017.gada 9.janvārī bijušais zemes lietotājs Jānis Karnītis atteicies no 7,6 ha zemes nomas, paturot nomā 0,8 ha zemes ēku un būvju uzturēšanai. Līdz ar to viņš zaudējis likuma “Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums” 25.panta 4 daļā un 4(1) daļā noteiktās tiesības atsavināt lauksaimniecībā izmantojamo zemi, no kuras nomas tiesībām atteicies.

No nekustamā īpašuma “Brieži”, Mārsnēnu pagastā, Priekuļu novadā, zemes vienības ar kadastra apzīmējumu 4264 001 0182, 8.4 ha platībā, uz kura atrodas dzīvojamā māja un trīs būves jānodala viena zemes vienība 7.6 ha platībā, saskaņā ar pievienoto shēmu.

Priekuļu novada teritorijas plānojumā minētā zemes vienība atzīmēta kā lauksaimniecībā izmantojamā teritorija.

Priekuļu novada Mārsnēnu pagasta teritorijas plānojums ir apstiprināts novada domes sēdē 2009.gada 17.septembrī, protokols Nr.8.

Saskaņā ar 14.09.2006. likumu “Zemes ierīcības likums” 8.panta pirmās daļas 3.punktu zemes vienību sadalīšanai nepieciešams izstrādāt zemes ierīcības projektu.

Ņemot vērā iepriekš minēto un pamatojoties uz “Zemes ierīcības likums” 8.panta pirmās daļas 3.punktu, Ministru kabineta 2016.gada 2.augusta noteikumu Nr.505 “Zemes ierīcības projekta izstrādes noteikumi” 11.punktu, un Priekuļu novada Tautsaimniecības komitejas 2019.gada 18.jūlija (protokols Nr.8) atzinumu par lēmumprojektu, atklāti balsojot: PAR - 12 (Elīna Stapulone, Juris Sukaruks, Baiba Karlsberga, Aivars Tīdemanis, Dace Kalniņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Sarmīte Orehova), PRET – nav, ATTURAS – nav, Priekuļu novada dome **nolemj:**

1. Izstrādāt zemes ierīcības projektu nekustamajam īpašumam “Brieži”, Mārsnēnu pagastā, Priekuļu novadā, kadastra Nr.4264 001 0182, paredzot sadalīt to divos atsevišķos nekustamajos īpašumos - no zemes vienības ar kadastra apzīmējumu 4264 001 0182 atdalot vienu zemes vienību, saskaņā ar pielikumu.
2. Izstrādājot zemes ierīcības projektu ievērot sekojošus nosacījumus:
	1. Atdalāmās zemes vienības platība orientējoši 7.6 ha, vairāk vai mazāk, cik izrādīsies izstrādājot zemes ierīcības projektu;
	2. Precizēt zemesgrāmatu apliecībā noteiktos nekustamo īpašumu lietošanas tiesību aprobežojumus;
	3. Gadījumā, ja tiek grozīti esošie nekustamā īpašuma lietošanas tiesību aprobežojumi vai noteikti jauni, projektam pievienot atbilstošas vienošanās vai apliecinājumu kopiju;
	4. Projektā paredzēt piekļūšanu esošajam un no jauna izveidotajam nekustamajam īpašumam atbilstoši Zemes pārvaldības likuma 7.pantam;
	5. No jauna izveidotajam nekustamajam īpašumam paredzēt jaunu nosaukumu, kuru apstiprina vienlaicīgi ar izstrādāto zemes ierīcības projektu;
	6. Nekustamā īpašuma lietošanas mērķi no jauna izveidotajam nekustamajam īpašumam apstiprināt vienlaicīgi ar izstrādāto zemes ierīcības projektu.
3. Atbildīgais par lēmuma izpildi – Attīstības nodaļas vadītāja V. Lapsele.

Domes priekšsēdētāja (paraksts) Elīna Stapulone